Walt Disney Company
Store norske leksikon,Kunst og estetikk,Film, TV og teater,Film og TV,Animasjonsfilm
Walt Disney Company er et amerikansk medie- og underholdningskonsern i Burbank, California, som er blant verdens største mediekonsern. Selskapet ble grunnlagt i 1938 av Walt Disney under navnet Walt Disney Productions. Konsernets hovedaktivitetsområder er filmproduksjon og -distribusjon, kringkasting og fornøyelsesparker.
I Disneys ånd Disneyselskapets tidlige utvikling er nært knyttet til Walt Disneys person. Etter hans død i 1966 fortsatte arbeidet en stund i hans ånd. Tegnefilmene The Aristocats (Aristokattene, 1970), Robin Hood (1973) og The Rescuers (Bernard og Bianca, 1977) ble alle suksesser. Kvaliteten på filmene falt imidlertid i 1970- og 1980-årene. Selskapet ble reorganisert og fikk sitt nåværende navn i1985. Comeback Betalings-TV-kanalen Disney Channel ble etablert, likeledes filmselskapene Touchstone Pictures og Hollywood Pictures som begge har laget film også for et voksent publikum. Filmer som Who Framed Roger Rabbit? (Hvem lurte Roger Rabbit?, 1988) og Nils Gaups Håkon Håkonsen (1990) bidro til et comeback for Disney-selskapet.Fra tegnefilmen The Little Mermaid (Den lille havfrue, 1989) ble budsjettene økt kraftig, og med Aladdin (1992), The Lion King (Løvenes konge, 1994) og Pocahontas (1995) var tegnefilmen tilbake på kino for fullt. The Nightmare Before Christmas (1994) var Disney-selskapets første helaftens dukkefilm, og med Toy Story (1995), den første helaftens dataanimerte film, tok selskapet skrittet over i denne nye måten å produsere animasjonsfilm på. Ekspansjon I 1995 kjøpte man kringkastingsselskapet Capital Cities (med TV-nettverket ABC). Disneys filmdistribusjonsselskap Buena Vista er i dag et av de ledende i Hollywood. Walt Disney Company eier selv fornøyelsesparkene Disneyland og Walt Disney World samt 49 % av aksjene i Disneyland Paris, mens selskapet mottar lisensinntekter fra parken i Tokyo.Walt Disney Company kjøpte også opp Pixar Animation Studios i 2006, og Lucasfilm, som blant annet eier rettighetene til Star Wars, i 2012.Omsetning (2017): Cirka 55,14 milliarder amerikanske dollar; 199 000 ansatte. Konsernsjef (fra 2005): Robert A. Iger. Les mer i Store norske leksikon Walt Disney  Disneyland  Walt Disney World animasjonsfilm Eksterne lenker Walt Disney Companys offisielle nettsider